3. Millal tuleb Imre Leibold või Janar Kiivramees Eesti meistriks?  Viimaste aastate Eesti edukaimad turniirimängijad Imre Leibold ja Janar Kiivramees on paistnud silma paljudel erinevatel live-turniiridel; olgu tegemist siis koduste Olympic Casino suurürituste või väärikate välisturniiridega - WPT, Unibet Open, Pokernews Cup ning ka EPT. Ka online-turniiridel ei ole need mehed vähemtegusad, meenutagem kasvõi Janari FTOPS turniirivõitu eelmisel aastal. Paraku on endiselt üks oluline turniirifestival, kus mõlemal täistabamus puudu ning selleks just Eesti meistrivõistlused. Imre Leibold oli 2010. aasta põhiturniiril küll kolmas, kuid muudel turniiridel üllatavalt kahvatu. Janar Kiivramees tuli võistkondlikuks Eesti meistriks, kuid individuaalturniiridel ei jõunud kordagi rahadesse. Midagi rõõmustavamat pole toonud ka eelmised aastad. Janari ja Imre kasuks räägivad kahtlemata oskused, vastaste tundmine ja universaalsus (mitte-NLH-kõrvalturniiridel on ka väiksemad fieldid); kahjuks aga asjaolu, et ka nende mõlema mängu tuntakse hästi ning tugevaid ning ambitsioonikaid mängijaid leidub teisigi. Ning kui kõrge saab olema Janari motivatioon järgmistel meistrivõistlustel, teades et ühe silmaga piilub ta alati cashilaua poole, kus mäng käib hoopis suurematele rahalistele panustele?